Noch em Heraldiker un Genealog Gustav Adelbert Seyler wird as ain vu dr erschte Aagherige vu dr Familie dr Gotzlin vu Kageneck scho anne 1212 urkundli gnännt. Är erschynt as „magister civitatis Argentinensis“ in ere Urkund vum Chaiser Friedrich II. vu Hochestaufe. Di nit unterbroche Stammraue vum Gschlächt fangt noch em Ernst Heinrich Kneschke aa mit em Ritter Claus vu Kageneck in dr zwoote Helfti vum 12. Jorhundert.